Neuvoston asetus (ETY) N:o 2256/88, annettu 19 päivänä heinäkuuta 1988, kuivattujen rehujen tukijärjestelmästä annetun asetuksen (ETY) N:o 1417/78 muuttamisesta



Virallinen lehti nro L 199 , 26/07/1988 s. 0003 - 0003

Suomenk. erityispainos Alue 3 Nide 27 s. 0058

Ruotsink. erityispainos Alue 3 Nide 27 s. 0058



NEUVOSTON ASETUS (ETY) N:o 2256/88, annettu 19 päivänä heinäkuuta 1988, kuivattujen rehujen tukijärjestelmästä annetun asetuksen (ETY) N:o 1417/78 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon kuivarehualan yhteisestä markkinajärjestelystä 22 päivänä toukokuuta 1978 annetun neuvoston asetuksen (ETY) N:o 1117/78(1), sellaisena kuin se on viimeksi muutettuna asetuksella (ETY) N:o 3996/87(2), ja erityisesti sen 6 artiklan 2 kohdan, ottaa huomioon komission ehdotuksen(3), sekä katsoo, että asetuksen (ETY) N:o 1417/78(4), sellaisena kuin se on viimeksi muutettuna asetuksella (ETY) N:o 1173/87(5), sanamuotoa olisi mukautettava asetuksen (ETY) N:o 1117/78 viimeksi tehtyjen muutosten mukaisesti, erityisesti mukauttamalla kaikkia asetuksen (ETY) N:o 1117/78 1 artiklaan tehtyjä viittauksia poistamalla ilmaisu "täydentävä" ilmaisusta "täydentävä tuki" ja poistamalla viittaukset asetuksen (ETY) N:o 1117/78 3 artiklaan, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 1417/78 seuraavasti: 1) Korvataan 1 artiklan 1 kohdassa ilmaisu "1 artiklan b alakohdan ensimmäisessä luetelmakohdassa tarkoitettujen" ilmaisulla "1 artiklan b alakohdan ensimmäisessä ja kolmannessa luetelmakohdassa tarkoitettujen". 2) Korvataan 5 artikla seuraavasti: "5 artikla Asetuksen (ETY) N:o 1117/78 5 artiklassa tarkoitettu tuki myönnetään asianomaisen hakemuksesta jalostusyrityksistä toimitetuille kuivatuille rehuille, jotka täyttävät seuraavat edellytykset: a) suurin sallittu kosteuspitoisuus on 11 ja 14 prosentin välillä ja se voi vaihdella tuotteen tarjontamuodon mukaan, b) raakavalkuaisten pitoisuus kuiva-aineesta ei saa olla vähemmän kuin: - 14 prosenttia asetuksen (ETY) N:o 1117/78 1 artiklan b ja c alakohdan toisessa luetelmakohdassa tarkoitetuissa tuotteissa, - 45 prosenttia asetuksen (ETY) N:o 1117/78 1 artiklan c alakohdan ensimmäisessä luetelmakohdassa tarkoitetuissa tuotteissa. Erityisesti selluloosa- ja karoteenipitoisuutta koskevia lisäedellytyksiä voidaan kuitenkin vahvistaa asetuksen (ETY) N:o 1117/78 12 artiklassa säädettyä menettelyä noudattaen." 3) Korvataan 6 artiklan ilmaisu "asetuksen (ETY) N:o 1117/78 3 ja 5 artiklassa tarkoitettuja tukia myönnetään ainoastaan jalostusyrityksille, jotka:" ilmaisulla "asetuksen (ETY) N:o 1117/78 5 artiklassa tarkoitettua tukea myönnetään ainoastaan jalostusyrityksille, jotka:". 4) Korvataan 7 artiklan 2 kohdan ilmaisu "asetuksen (ETY) N:o 1117/78 3 ja 5 artiklassa tarkoitetut tuet, jotka jalostusyritys on saanut" ilmaisulla "asetuksen (ETY) N:o 1117/78 5 artiklassa tarkoitetut tuet, jotka jalostusyritys on saanut". 5) Poistetaan 8 artiklan viimeinen alakohta. 6) Poistetaan 9, 10 ja 11 artiklan ilmaisusta osa "lisä-". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä heinäkuuta 1988. Neuvoston puolesta Puheenjohtaja Y. POTTAKIS (1) EYVL N:o L 142, 30.5.1978, s. 2 (2) EYVL N:o L 377, 31.12.1987, s. 35 (3) EYVL N:o C 139, 30.5.1988, s. 32 (4) EYVL N:o L 171, 28.6.1978, s. 1 (5) EYVL N:o L 113, 30.4.1987, s. 13